Artjom Anissimov

Artjom Aleksejevitš Anissimov (vene keeles Артём Алексеевич Анисимов; sündinud 24. mail 1988 Jaroslavlis) on Venemaa jäähokimängija, kes mängib keskründajana KHL-i klubis Jaroslavli Lokomotiv.

Ta alustas karjääri kodulinna klubis Jaroslavli Lokomotiv. 2006. aastal valis New York Rangers ta NHL-i draftis 54. valikuna. Seejärel suundus ta mängima Põhja-Ameerikasse, mängides kaks esimest hooaega põhiliselt Rangersi noorteklubis Hartford Wolf Pack American Hockey League'is. NHL-is tegi ta Rangersi meeskonnas debüüdi 3. veebruaril 2009 mängus Atlanta Thrashersi vastu. Hooajal 2009–10 kuulus ta juba Rangersi põhikoosseisu.

NHL-i tööseisaku ajal hooaja 2012–13 esimeses pooles mängis ta taas oma kunagise koduklubi Jaroslavli Lokomotivi ridades KHL-is. 2013. aastal liitus ta Columbus Blue Jacketsiga ning jäi sinna kolmeks hooajaks.

2015. aasta juulis sõlmis Anissimov viieaastase lepingu Chicago Blackhawksiga."Blackhawks, Anisimov agree to extension". TSN. 1.7.2015. Vaadatud 15.5.2019 Aastatel 2019–2021 mängis ta Ottawa Senatorsis.

2021. aasta oktoobris naasis Anissimov Jaroslavli Lokomotivi."Артём Анисимов в «Локомотиве»!". hclokomotiv.ru. 20.10.2021. Vaadatud 16.12.2021

2014. aastal tuli ta Venemaa jäähokikoondisega maailmameistriks. Lisaks on ta võitnud maailmameistrivõistlustelt veel kaks hõbedat ja ühe pronksi. Ta kuulus Venemaa koondisse ka 2014. aasta taliolümpiamängudel.

 Viited 

 Välislingid 
 Artjom Anissimov KHL.ru lehel
  Artjom Anissimov NHL.com lehel
 Artjom Anissimov hockeydb.com lehel

Kategooria:Venemaa jäähokimängijad
Kategooria:New York Rangersi mängijad
Kategooria:Columbus Blue Jacketsi mängijad
Kategooria:Chicago Blackhawksi mängijad
Kategooria:Ottawa Senatorsi mängijad
Kategooria:Jaroslavli Lokomotivi mängijad
Kategooria:Sündinud 1988